cyanic-selkie/wikianc huggingface dataset:
Կիրովի սպանությունը
Անձնական դրդապատճառներով սպանության վարկած
Առաջ է քաշվել նաև խանդի հողի վրա Կիրովի սպանության վարկածը ։ Լենինգրադում շրջանառվող լուրերի համաձայն՝ Կիրովը մտերիմ հարաբերություններ է ունեցել Միլդա Դրաուլեի՝ Նիկոլաևի կնոջ հետ։ Սերգեյ Միրոնովիչը հայտնի էր կանանց, հատկապես Մարիինյան թատրոնի բալետի պարուհիների շրջանում։ Սակայն Ստալինը շահագրգռված չի եղել այս վարկածի մեջ. Միլդա Դրաուլեն հարցաքննվել է և շուտով դատապարտվել գնդակահարության ։
Սպանության հետաքննությանը մասնակցած Հենրի Լյուշկովի խոսքով՝ «Նիկոլաևն անտարակույս չի պատկանել Զինովևի խմբին։ Նա վեհության մոլուցքով տառապող աննորմալ մարդ էր։ Նա որոշել էր մեռնել, որպեսզի պատմության մեջ մնա որպես հերոս։ Դա երևում է նրա օրագրից»։
Նիկոլաևի օրագիրը գաղտնազերծվել է 2009 թվականի դեկտեմբերի 1-ին։ Դրանում առկա գրառումների համաձայն՝ Նիկոլաևը որոշել է վրեժխնդիր լինել Կիրովից Կուսակցության պատմության ինստիտուտից իրեն հեռացնելու համար, որից հետո նա գործազուրկ է դարձել։ Նիկոլաևը իրեն համեմատել է Անդրեյ Ժելյաբովի հետ, ով սպանել է Ալեքսանդր II-ին ։
Արտաքին հղումներ
Կատեգորիա:Հայտնիների սպանություններ Կատեգորիա:Սպանություններ ԽՍՀՄ-ում
Չետֆալվա
Չետֆալվա (Четфалва, Csetfalva), գյուղ Ուկրաինայի Անդրկարպատյան մարզի Բերեգովոյի շրջանում։
2001 թվականի տվյալներով Չետֆալվա գյուղում բնակվում էր 755 մարդ։ Բնակավայրը զբաղեցնում է 1,26 կմ² տարածք։ Բնակչության խտությունը կազմում էր 599,21 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Բերեգովոյի շրջանի բնակավայրեր Կատեգորիա:Ուկրաինայի գյուղեր Կատեգորիա:1260 թվականին հիմնադրված բնակավայրեր
Կնիշովկա (գյուղ, Գադյաչի շրջան)
Կնիշովկա (Книшівка), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1693 թվականին։
2001 թվականի տվյալներով Կնիշովկա գյուղում բնակվում էր 827 մարդ։ Բնակավայրը զբաղեցնում է 4277 կմ² տարածք։ Բնակչության խտությունը կազմում էր 193,36 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գադյաչի շրջանի բնակավայրեր Կատեգորիա:Ուկրաինայի գյուղեր Կատեգորիա:1693 թվականին հիմնադրված բնակավայրեր
Կտրիճ Սարդարյան
Կտրիճ Խաչիկի Սարդարյան, պատմաբան, պատմական գիտությունների թեկնածու, դոցենտ, Հայաստանի Հանրապետության Ազգային ժողովի նախկին պատգամավոր։
Կենսագրություն
Կտրիճ Սարդարյանը ծնվել է 1947 թվականի հունիսի 1-ին Հրազդանի շրջանի Արզական գյուղում։ Ավարտել է Երևանի պետական համալսարանը` պատմության ուսուցչի որակավորմամբ։ Դասավանդել է ԵՊՀ-ում, 1990 թվականի օգոստոս-հոկտեմբերին եղել է Հայաստանի Հանրապետության ԳԽ անկախ պետականության հաստատման և ազգային քաղաքականության հարցերի մշտական հանձնաժողովի նախագահ, 1990-1991 թվականների եղել է նախարարների խորհրդի նախագահի տեղակալ, իսկ 1991-1992 թվականներին և 1995 թվականից՝ Հայաստանի Հանրապետության Նախագահի խորհրդական։ Ոչ մի կուսակցության չի պատկանում ։
Մի շարք աշխատությունների հեղինակ է   ։
Արտաքին հղումներ
Կատեգորիա:Պատմական գիտությունների թեկնածուներ] Կատեգորիա:ՀՀ Ազգային ժողովի պատգամավորներ Կատեգորիա:ՀՀ ԳԽ 1-ին գումարման պատգամավորներ Կատեգորիա:Հայ պատմաբաններ Կատեգորիա:ԵՊՀ շրջանավարտներ Կատեգորիա:Հայ մանկավարժներ Կատեգորիա:ԵՊՀ դասախոսներ
Հեսլի Կրոուֆորդ մարզադաշտ
Հեսլի Կրոուֆորդ մարզադաշտը (Hasely Crawford Stadium) ֆուտբոլային մարզադաշտ է Տրինիդադ և Տոբագոյի մայրաքաղաք Պորտ օֆ Սփեյնում։ Այն գլխավորապես հանդիսանում է «Դեֆենս Ֆորս» «Փոլիս» և «Սան Խուան Ջաբլոտեհ» ակումբների տնային մարզադաշտը։ Նախապես կառուցված լինելով որպես Ազգային մարզադաշտ (1980 թ. որոշմամբ)` 2001 թ. վերանվանվեց Հեսլի Կրոուֆորդի` Տրինիդադ և Տոբագոյի առաջին օլիմպիական ոսկե մեդալակիրի անվամբ։ Տեղավորում է մինչև 27000 հանդիսականի։ Ընդունել է 2001 թ. մինչև 17-տարեկանների ֆուտնոլի աշխարհի առաջնության և 2010 թ. մինչև 17-տարեկանների կանանց ֆուտնոլի աշխարհի առաջնության հանդիպումներ։
Ծանոթագրություններ
Կատեգորիա:Ֆուտբոլային մարզադաշտեր Կատեգորիա:Մարզադաշտեր Տրինիդադ և Տոբագոյում
Մյուլք (Մալաթիայի գավառ)
Մյուլք, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր Կատեգորիա:Ադըյամանի մարզի բնակավայրեր
Նովոնիկոլաևկա (գյուղ, Իշիմբայսկի շրջան)
Նովոնիկոլաևկա (Новониколаевка, Яңы Николаевка), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իշիմբայսկի շրջանի բնակավայրեր
Օտտոկար Լորենց
Օտտոկար Լորենց (Ottokar Lorenz, ), ավստրո-գերմանական պատմաբան և ծագումնաբան։ Անվանի քիմիկոս Ռիխարդ Լորենցի (1863-1929) հայրն է։
Բանասիրություն, պատմություն ու փիլիսոփայություն է ուսումնասիրել Ավստրիայի մայրաքաղաք Վիեննայում, որտեղ նրա դասախոսների շարքում եղել են Հերման Բոնիտցը, Յոզեֆ Աշբախը, Ալբերտ Եգերը։ 1861-ից մինչև 1885 թվականը Լորենցը՝ որպես պատմության պրոֆեսոր, դասավանդել է Վիեննայի համալսարանում։ 1880 թվականին դարձել է այդ հեղինակավոր բարձրագույն ուսումնական հաստատության ռեկտորը ։ Հետագայում, դարձյալ պրոֆեսորի կոչումով, դասախոսել է գերմանական հանրահայտ բուհերից մեկում՝ Ենայի համալսարանում։
Օտտոկար Լորենցը համարվում է ժամանակակից գիտական ծագումնաբանության հայրը։ Ստորև բերված են նրա լավագույն գիտական աշխատանքներից մի քանիսը.
Արտաքին հղումներ
Կատեգորիա:Գերմանացի գիտնականներ
Memcached
memcached, ծրագրային ապահովում, որն hash աղյուսակների նմուշի հիման վրա իրականացնում է տվյալների քեշավորում օպերատիվ հիշողության մեջ։
Տարբեր ծրագրավորման լեզուների (մասնավորապես, C/C++-ի, Ruby-ի, Perl-ի, PHP-ի, Python-ի, Java-ի, CSharp/.Net-ի և այլնի) համար գրադարանները թույլ են տալիս օպերատիվ հիշողությունում քեշավորել տվյալները գոյություն ունեցող սերվերներից մեծամասնությունում։ Բաշխումն իրականացվում է տվյալների սեգմենտավորման ճանապարհով՝ բանալու hash-ի արժեքով, ինչպես դա արվում է hash աղյուսակների սոկետներում։ Լեզվի գրադարանը, օգտագործելով տվյալների բանալին, հաշվարկում է hash-ը և օգտագործում է այն համապատասխանը սպասարկիչն ընտրելու համար։
memcached-ի API-ն ունի միայն աշխատանքի համար հիմնական ֆունկցիաները՝ սպասարկչի ընտրությունը, կապի հաստատումն ու խզումը, օբյեկտի ավելացումը, հեռացումը, թարմացումն ու ստացումը, ինչպես նաև Compare-and-swap ֆունկցիան։ Ցանկացած օբյեկտի համար սահմանվում է կյանքի տևողությունը՝ 1 վայրկյանից մինչև անվերջություն։ Հիշողության սպառման ժամանակ հին օբյեկտներն ավտոմատ հեռացվում են։ PHP-ն ունի նաև memcached-ի աշխատանքի համար պատրաստի PECL գրադարաններ, որոնք լրացուցիչ հնարավորություններ են տալիս։
Կոդի օրինակ
Ուշադրություն դարձրեք, որ այս բաժնում ներկայացված բոլոր ֆունկցիաները գրված են փսևդոկոդով։ Memcached-ի լեզվի շարահյուսությունը, կախված օգտագործվող ծրագրավորման լեզվից և օգտագործվող API―ից, կարող է տարբեր լինել։
memcached-ի կիրառման ժամանակ այդ նույն հարցումը կունենա հետևյալ տեսքը՝ Սպասարկիչը նախ ստուգում է, ունի՞ արդյոք Memcached-ը «userrow: userid» եզակի բանալիով արժեք, որտեղ userid-ն որևէ թիվ է (տվյալ օրինակում՝ օգտագործողի եզակի ID-ն)։ Եթե քեշը չունի այդպիսի տվյալներ, սպասարկիչը սովորական հարցում կկատարի տվյալների բազային և արդյունքը համապատասխան եզակի բանալիով կպահպանի քեշում։
Սակայն, եթե մենք օգտագործենք քեշի API―ին միայն այդ հարցումը, ապա տվյալների բազայի թարմացման ժամանակ memcached-ի տվյալները չեն թարմանա, և արդյունքում այն վերադարձնի հին տվյալներ։ Դրա համար տվյալների բազայի թարմացման ժամանակ պետք է թարմացնել նաև քեշը՝ Այս հարցումը կթարմացնի քեշավորված տվյալները, եթե միայն տվյալների բազայի թարմացման հարցումը հաջող է ընթացել։ Հակառակ դեպքում, քեշը չի թարմանա։
Այս խնդիրն ունի նաև այլ լուծում։ Թարմացման ժամանակ հարկավոր է ոչ թե թարմացնել եզակի բանալիով քեշը, այլ հեռացնել այն։ Տվյալները ստանալու ժամանակ սպասարկիչը չի գտնի այդ բանալիով քեշը, ուստի հարցում կկատարի տվյալների բազային և նոր, թարմացված տվյալները կտեղադրի քեշում։ Նմանատիպ ձևով է իրականացվում նաև տվյալների բազայից տվյալների հեռացումը։
Հղումներ
Կատեգորիա:Տեղեկատվական տեխնոլոգիաներ
Պշչինա
Պշչինա (Pszczyna), Պլես, Պլեսս (Pleß, Pless), քաղաք Լեհաստանում, մտնում է Պշչինայի մարզի Սիլեզսյան վոյևոդության մեջ։ Ունի քաղաքային-գյուղական համայնքի կարգավիճակ։ Զբաղեցնում է 21,86 կմ2 տարածք։ Բնակչությունը (2010 թվականի տվյալներով)` 25.415 մարդ ։
Քաղաքը եղել է մինչև 1921 թվականը գոյություն ունեցած սիլեզսյան իշխանություններից մեկի` Պլես իշխանության կենտրոնը։
Քաղաքը կառուցված է Վիսլա գետի ձախ վտակ Պշչինկա գետի վրա, մի քիչ բլրոտ դաշտավայրում, որտեղ գերակշռում են ավազե հողերը, ոչ հեռու գտնվում է Հարավային Լեհաստանի ամենախոշոր` Գոչալկովիցկե Լիճ ջրամբարը (Jezioro Goczałkowickie), որը նկատելիորեն ազդում է քաղաքի կլիմայի վրա։
Քաղաքում կա բողոքական համայնք, որն ունի 1500 ծխական, գործում է 4 կաթոլիկ և 3 բողոքական եկեղեցի։
Պատմություն
Պշչինա քաղաքի մասին առաջին հիշատակումները գրավոր աղբյուրներում հանդիպում են 1303 թվականին, առավել հավանական է, որ տեղանքը բնակեցվել է դրանից նվազագույնը մեկ դար առաջ։ Պշչինայի միջով անցնում էր Կիևյան Ռուսիայից Մորավյան Դարպասներ տանող առևտրային ճանապարհը։
1181 թվականից 1327 թվականներին եղել է Պիաստների օպոլյան-ռատիբորյան ճյուղի տիրապետության տակ, դրանից հետո Բոհեմիայի թագավորության ենթակայության տակ անցնել է Պրժեմիսլովիչների տիրապետության տակ։
Պիեռ Բույոյա
Կենսագրություն
Ծնվել է 1949 թվականի նոյեմբերի 24-ին Ռուտովուում, երկրի հարավային Բուրուրի նահանգում, պատկանում է թութսի էթնիկ խմբին։ 1967-1982 թվականներին սովորել է Բելգիայի, Ֆրանսիայի, Գերմանիայի ռազմական ուսումնական հաստատություններում։ 1984 թվականի սեպտեմբերից մինչև 1987 թվականի գոստոս՝ զինված ուժերի գլխավոր շտաբի սպա։
Պշչինա
Պատմություն
1433 թվականին հուսիտները պաշարել են Յան II Երկաթի պալատը, բայց հետ են մղվել։
Պիեռ Բույոյա
Կենսագրություն
Ժան Բատիստա Բաղազայի կառավարությունը հակաթոլիական արշավ է սկսել, ինչը երկրում անկարգությունների ալիք է առաջացրել։ Այդ հուզումների ֆոնին 1987 թվականի սեպտեմբերին մայոր Պիեր Բույոյան ռազմական հեղաշրջում կազմակերպեց՝ իրեն հռչակելով երկրի նախագահ։ 1987 թվականի հոկտեմբերից մինչև 1988 թվականի հոկտեմբեր եղել է նաև պաշտպանության նախարար։ Առաջին հերթին նա դադարեցրել է կաթոլիկ եկեղեցու բոլոր հետապնդումները, քաղբանտարկյալները սկսել են ազատվել բանտերից ։
Պշչինա
Պատմություն
Մինչև 1517 թվականը քաղաքն այս կամ այն կերպ պատկանում էր Պիաստների իշխանությանը, 1548 թվականից մինչև 1765 թվականը ենթարկվում էր բողոքական Պրոմնիցներին (Promnitz): Երեսնամյա պատերազմի ժամանակ քաղաքն ավերվել և թալանվել է։ 18-րդ դարի կեսերին, իշխանության հետ միասին քաղաքը մտել է Պրուսիայի թագավորության կազմի մեջ, մինչև 1846 թվականը մտել է Անգալտ-Քյոթեն իշխանության տիրապետության տակ, երբ ցեղի վերջին ներկայացուցիչը` Հենրիխ Անգալտ-Քյոթենը վաճառել է իշխանությունը ։
Պիեռ Բույոյա
Կենսագրություն
1988 թվականի օգոստոսին երկրում կրկին բռնկվեցին զանգվածային ազգամիջյան բախումներ։ Տուտսիի բանակը կարողացել է կարգուկանոն հաստատել, սակայն զոհվել է առնվազն 5 հազար հուտու գյուղացի, մոտ 60 հազարը ստիպված են եղել փախչել երկրից։ Այդ դեպքերից հետո Բույոյը սկսեց ազգային հաշտեցման քաղաքականություն։ Նա հուտուի ներկայացուցչին նշանակել է երկրի վարչապետ և ընդգրկել իր կառավարության կազմում։ 1993 թվականի հունիսի 1-ին կայացած երկրի պատմության մեջ առաջին ժողովրդավարական նախագահական ընտրություններում հաղթել է հուտու Մելհիոր Նդադայեն՝ հավաքելով ձայների 65 տոկոսը՝ միայն 32 տոկոսի դիմաց։
Պշչինա
Պատմություն
Առաջին համաշխարհային պատերազմի ժամանակ այստեղ էր գտնվում Վիլհելմ II կայսեր շտաբը։
Պիեռ Բույոյա
Կենսագրություն
Սակայն Նդադայեն սպանվել է արդեն 102 օր անց՝ նույն տարվա հոկտեմբերին, իսկ նրան փոխարինած Սիպրիեն Նթարյամիրան զոհվել է 1994 թվականի ապրիլին տեղի ունեցած ավիավթարում։ Տուտսի-հուտու դիմակայությունը չի դադարել։
Պշչինա
Պատմություն
1921 թվականին Վերինսիլեզսյան հանրաքվեի ժամանակ քաղաքացիների մեծամասնությունը քվեարկել են Գերմանիայի կազմի մեջ մտնելու օգտին, այն դեպքում, երբ Պլես իշխանության բնակչության 75%-ը քվեարկել էր Լեհաստանի կազմի մեջ մտնելու օգտին։ 1992 թվականի մայիսի 29-ին քաղաքը գրավվել է լեհական բանակի կողմից և մտել է Լեհաստանի երկրորդ հանրապետության մեջ։
Պիեռ Բույոյա
Կենսագրություն
1996 թվականի հուլիսի 25-ին Բույոյան գլխավորել է նոր պետական հեղաշրջումը և երկրում պահել իշխանությունը մինչև 2003 թվականը։ 1998 թվականին նա լուծարել է վարչապետի պաշտոնը, որը նախորդ 10 տարիների ընթացքում իր իսկ սահմանած ավանդույթի համաձայն պատկանում էր հուտու ներկայացուցչին, եթե նախագահը տուտսի էր, և հակառակը։
Պշչինա
Պատմություն
1939 թվականին, Սահմանային պատերազի ժամանակ, քաղաքում և շրջակայքում մենամարտեր էին ընթանում Պշչինայի համար (Bitwa pszczyńska):
Պիեռ Բույոյա
Կենսագրություն
2001 թվականին էթնիկ հակամարտության շարունակությունն ու տնտեսական պատժամիջոցների սպառնալիքը Բույոյին ստիպեցին փոխնախագահի պաշտոն սահմանել և նրա վրա նշանակել հուտա Դոմիսիեն Նդայիզեյեին, որին համաձայնագրի պայմաններով նա ուղիղ մեկուկես տարի անց հանձնեց պետության ղեկավարի պաշտոնը։ Որպես նախկին նախագահ՝ ստացել է ցմահ սենատորի կարգավիճակ։ 2008 թվականին նա ղեկավարել է Չադում Աֆրիկյան միության խաղաղապահ առաքելությունը։
Պշչինա
Պատմություն
1945 թվականի հունվարին, Օսվենցիմից Պշչինայի միջով «Մահվան երթի» ժամանակ շատ բանտարկյալներ մահացել են ուժասպառությունից կամ էլ սպանվել են Պշչինայի փողոցներում։ Զոհերը թաղվել են տեղական Սուրբ Խաչ գերեզմանոցի եղբայրական գերեզմանում։ Դեպի Օսվենցիմ տանող ճանապարհը նրանց հիշատակին կրում է «Օսվենցիմի նահատակների փողոց» անվանումը։
Պիեռ Բույոյա
Կենսագրություն
2020 թվականի հոկտեմբերի 19-ին Բուրունդիի Գերագույն դատարանը Պ. Բույոյին ցմահ ազատազրկման է դատապարտել Մ. Նդադայեին հեռակա կարգով սպանելու համար։ Եվս 18 մարդ նույնպես դատապարտվել է սպանությանը մասնակցելու համար ։
Պշչինա
Տնտեսություն
18-րդ դարում քաղաքը եղել է մահուդագործության խոշոր կենտրոն, վարպետ մահուդագործների հետ քաղաքում գործել է նաև հյուսելու մանուֆակտուրա ։ Դեռ հին ժամանակներում քաղաքի շրջակայքում զարգացած է եղել լճային ձկնաբուծությունը, հիմնական բուծվող ձուկը եղել է կարպը ։ Պշչինայում կան մեքենաշինական, սննդային, փայտամշակման արդյունաբերություններ և մի քանի գիտահետազոտական ինստիտուտներ, երկաթուղային կայանների երկու ճյուղ։ Քաղաքի մոտ է գտնվում Պշչինա բնական արգելոցը` զուբրերի բուծարանով ։
Պիեռ Բույոյա
Ծանոթագրություններ
Կատեգորիա:COVID-19 համավարակից մահացածներ Ֆրանսիայում Կատեգորիա:21-րդ դարի քաղաքական գործիչներ
Պշչինա
Ճարտարապետություն
Քաղաքի կենտրոնում է գտնվում Սիլեզիայի ամենագեղեցիկ հրապարակներից մեկը` Շուկայի հրապարակը։ Հրապարակում են գտնվում քաղաքապետարանի շենքը և նեոբարոկոյի ոճով կառուցված բողոքական կոստյոլ, ինչպես նաև` 18 և 19-րդ դարերի բնակելի քարե տներ։ Քաղաքի կենտրոնային մասը բնորոշ է միջնադարյան քաղաքներին։
Քաղաքի տեսարժան վայրերն են.
Երբ մենք՝ մահացածներս, արթնանում ենք
«Երբ մենք՝ մահացածներս, արթնանում ենք» (Når vi døde vågner), նորվեգացի դրամատուրգ Հենրիկ Իբսենի վերջին պիեսը՝ մահվանից առաջ։ Պիեսի գործնական անվանումն է «Հարության օր»։
Ստեղծման պատմություն
Պիեսի մտահղացումը դեռևս 1897 թվականին էր ի հայտ եկել, որի մասին հեղինակը նամակով տեղեկացրել է Գեորգ Բրանդեսին։ Պիեսի վրա աշխատանքները սկսվել են 1899 թվականի փետրվարին, իսկ առաջին անգամ լույս է տեսել միևնույն տարվա դեկտեմբերի 22-ին։ Պիեսի առաջին ցուցադրությունը 1899 թվականի դեկտեմբերի 16-ին Լոնդոնում ։
Սյուժե
Պրոֆեսոր, քանդակագործ Առնոլդ Ռուբեկը և նրա կինը Մայան նոր են վերադարձել ճանապարհորդությունից։ Նրանք արդեն մի քանի տարի է բնակվում են միասին։ Նրանց միջև բացակայում է իրական կապը։ Նրանք վարում են կյանքի ձանձրացուցիչ կենսակերպ և պատրաստվում են մոտ ժամանականերս մեկնել ծովային զբոսանքի։ Ամեն ինչ փոխվում է, երբ Ռուբեկը հանդիպում է իր նախկին մոդել Իրենին, ումից ոգեշնչված նա ստեղծել է իր «Համբարձման օրը» քանդակը, որը տևել է 3-4 տարի։ Այդ ընթացքում նրանց միջև ծագում է էմոցիոնալ իրական կապ։ Սակայն Իրենը լքում է Ռուբեկին՝ չասելով ոչինչ։ Հիմա նա մեղադրում է Ռուբեկին «հոգետանջ» անելու համար՝ քանի որ Ռուբեկը անտեսում էր աղջկան։ Մայան ծանոթանում է արջորս Ուլֆհեյմի հետ։ Բոլոր չորսը մեկնում են լեռնային հանգստավայր, որտեղ Ուլֆհեյմը անտառում փորձում է հմայել Մայային։ Հասկանալով, որ ոչինչ հետ չեն կարող բերել, Իրենը և Ռուբեկը փորձում են կատարել սիմվոլիկ գործողություն՝ բարձրանալ լեռան գագաթը, սակայն նրանք երկուսն էլ մահանում են լավինայի հետևանքով։
Քննադատական կարծիքներ
Պիեսը ստացել է մի շարք քննադատություններ։ Որոշ քննադատներ պիեսը համարում էին թույլ, ի համեմատություն նախորդների ։ Կարծիք էր հայտնվում այն մասին, որ այնտեղ կրկնվում են մտքեր, որոնց վրա հիմնված է եղել «Յուն Գաբրիել Բորկման» պիեսը ։ Ջեյմս Ջոյսը, հակառակը, դրականորեն է արձագանքել պիեսի վերաբերյալ՝ համարելով այն Իբսենի լավագույն գործերից մեկը ։ Որոշ հետազոտողներ վկայում են, որ պիեսի հիմքում ընկած են Օգյուստ Ռոդենի Կամիլ Կլոդել փոխհարաբերությունները  ։
Արտաքին հղումներ
Կատեգորիա:Հենրիկ Իբսենի պիեսներ
(7779) Սյուզանռինգ
(7779) Սյուզանռինգ (Susanring), աստերոիդ աստերոիդների հիմնական գոտում։ Հայտնաբերվել է 1993 թվականի մայիսի 19-ին Ջեք Չայլդի կողմից Պալոմարում ։
Միջին հեռավորությունը Արեգակից կազմում է 2,352028 ա. մ., առավելագույնը մոտենում է 1,8339 ա. մ. հեռավորության վրա և հեռանում 2,8702 ա. մ. ։ Արեգակի շուրջ մեկ ամբողջական պտույտ է կատարում 1317,54 երկրային օրվա ընթացքում, իր ուղեծրով շարժվելով միջինում 0,273237 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,65° անկյուն։
Աշխարհի երկրների բնակչություն (կանխատեսում)
Ստորև բերված է աշխարհի երկրների ցանկը՝ ըստ բնակչության կանխատեսվող թվաքանակի, որ կազմվել է ՄԱԿ-ի տնտեսական և սոցիալական հարցերի դեպարտամենտի գնահատականի հիման վրա։ Ներկայացված է կանխատեսման միջին մակարդակը (Medium variant) 2015, 2020, 2030, 2050 և 2100 թվականների հուլիսի 1-ի համար ։
Ծանոթագրություններ
Կատեգորիա:Բնակչություն ըստ երկրի
Մոնեթա
Մոնեթա, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Գրաս (շրջան)
Գրաս (Grasse), շրջան (Arrondissement) Ֆրանսիայում, գտնվում է Ծովափնյա Ալպեր երկրամասում։ Շրջանի դեպարտամենտ՝ Պրովանս Ալպեր Լազուր ափ։ Սուպերֆեկտուրա՝ Գրաս։ Շրջանի բնակչությունը 2006 թվականին կազմել է 551 930 մարդ։ Բնակչության խտությունը կազմում է 448 մարդ/կմ2։ Շրջանի տարածքը կազմում է 1231 կմ2։
Ծանոթագրություններ
Կատեգորիա:Ֆրանսիայի շրջաններ
Կանադա-ՆԱՏՕ հարաբերություններ
Կանադա-ՆԱՏՕ հարաբերություններ (Canada-NATO relations), Կանադայի ներքաղաքական հարաբերությունները Հյուսիսատլանտյան դաշինքի (ՆԱՏՕ)-ի ռազմաքաղաքական կազմակերպության հետ ։ Կանադան 1949 թվականից ի վեր ՆԱՏՕ-ի անդամ է։ Շարքային անդամ լինելուց բացի, Կանադան նաև ռազմաքաղաքական այս կազմակերպության համահիմնադիր է՝ առաջին պետություններից մեկը, որ միացել է կազմակերպությանը ։ Հյուսիսատլանտյան դաշինքի ստեղծման առաջին տարիներին կանադացի պաշտոնյաները՝ Հում Ուրոնգը և Լեսթեր Բ․ Պիրսոնը, ինչպես նաև վարչապետ Լուի Սեն-Լորանը։
Քաղաքական ոլորտի այս գործիչները ՆԱՏՕ-ի օգտին աշխատում էին ոչ միայն այն պատճառով, որ ձգտում էին խարխլել օրեցօր հզորացող Խորհրդային Միության դիրքերը, այլև նպատակ ունեին նաև մերձենալ Միացյալ Նահանգների, Մեծ Բրիտանիայի և այլ եվրոպական պետությունների (Ֆրանսիա, իսկ հետագայում նաև Արևմտյան Գերմանիա) հետ։ Քաղաքական այս ձգտումները երկրի անկախության առաջին իսկ տարիներից եղել են Կանադայի արտաքին քաղաքականության գերակա նպատակը։ Կանադայի համար հատկապես ձեռնտու էր Հյուսիսատլանտյան դաշինքի կանոնադրության երկրորդ հոդվածը, որ նախատեսում է «ազատ» քաղաքական համակարգի պահպանություն և տնտեսական համագործակցության խթանում՝ դիվանագիտական և ռազմական ոլորտի հարցերից դուրս։ Այնուամենայնիվ, նպատակային առումով Հյուսիսատլանտյան դաշինքը քաղաքական և տնտեսական հարցերի չի անդրադառնում, քանի որ Եվրոպայում նման գործունեությամբ է զբաղվում Եվրոպական Միությունը, իսկ Հյուսիսային Ամերիկայում՝ Հյուսիսամերիկյան ազատ առևտրի կազմակերպությունը ։
Ծանոթագրություններ
Կատեգորիա:Կանադայի արտաքին հարաբերություններ
Ալագոանա դու Սերտան դու Սան Ֆրանսիսկուի գավառ
Ալագոանա դու Սերտան դու Սան Ֆրանսիսկուի գավառ (Microrregião da Alagoana do Sertão do São Francisco), գավառ Բրազիլիայում, մտնում է Ալագոաս նահանգի մեջ։ Մտնում է Ալագոաս նահանգի Սերտանի մարզի մեջ։
Գավառի կազմ
Գավառի կազմի մեջ մտնում են հետևյալ համայնքները՝
Կատեգորիա:Բրազիլիայի գավառներ Կատեգորիա:Ալագոաս նահանգի գավառներ
Կոնովալովո (գյուղ, Գադյաչի շրջան)
Կոնովալովո (Коновалове), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1790 թվականին։
2001 թվականի տվյալներով Կոնովալովո գյուղում բնակվում էր 232 մարդ։ Բնակավայրը զբաղեցնում է 2261 կմ² տարածք։ Բնակչության խտությունը կազմում էր 102,61 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գադյաչի շրջանի բնակավայրեր Կատեգորիա:Ուկրաինայի գյուղեր Կատեգորիա:1790 թվականին հիմնադրված բնակավայրեր
3LW
3LW, ամերիկյան R&B 3LW խմբի դեբյուտային ստուդաիական ալբոմը, որը թողարկվել է 2000 թվականին։ Ալբոմը զբաղեցրել է 29-րդ հորիզոնականը Billboard 200-ում և դարձել է պլատինե ։ Ներառում է երկու սինգլներ՝ «No More (Baby I’ma Do Right)» և «Playas Gon’ Play»։
Ուշադրության կենտրոնում
«Ուշադրության կենտրոնում» (Spotlight), ամերիկյան ֆիլմ՝ ռեժիսոր Թոմաս Մակարտիի կողմից։ Ֆիլմի սցենարը գրել են Մակարտին և Ջոշ Սինգերը։ Նկարահանումները հիմնականում տեղի են ունեցել Բոստոնում, Բերնարդ Լոույի գլխավորությամբ։
Ֆիլմի պրեմիերան տեղի է ունեցել 2015 թվականի սեպտեմբերին, Վենետիկի 72-րդ կինոփառատոնի շրջանակներում ։
Սյուժե
Ֆիլմը պատմում է մի քննչական լրագրողի մասին, ով աշխատում էր The Boston Globe թերթում։ Հետո պարզվում է, որ կարդինալ Բերնարդ Լոուն գիտեր սեքսուալ ոտնձգությունների մասին, սակայն ոչ մի հասկանալու ազդանշան չի տվել ոչ մեկին։
Ընդունում
Ֆիմը հիանալի արձագանք է ստանում կինոքննադատների կողմից։ Rotten Tomatoes կայքում ֆիլմը ունի 97% գնահատական, 10 հնարավոր բալերից հավաքելով 8,5-ը ։
Ծանոթագրություններ
Կատեգորիա:Օսկարակիր ֆիլմեր Կատեգորիա:2015 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան դրամա ֆիլմեր Կատեգորիա:Տորոնտոյում նկարահանված ֆիլմեր Կատեգորիա:2010-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ամերիկյան անկախ ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:2015 դրամա ֆիլմեր Կատեգորիա:2010-ականների կենսագրական դրամա ֆիլմեր Կատեգորիա:Ամերիկյան ԼԳԲՏ ֆիլմեր
Լա Ռոք
Լա Ռոք (La Rocque), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2009 թվականի դրությամբ կազմում է 95 մարդ, բնակչության խտությունը` 19.27 մարդ/կմ²։ Բնակավայրը զբաղեցնում է 4.93 կմ² տարածք։
2016 թվականի հունվարից Վասի, Բերնիեռ լը Պատրի, Բյուրսի, Շենդոլե, Լը Դեզեր, Էստրի, Մոնշամ, Պիեռ, Պրել, Ռյուլի, Սեն Շառլ դը Պերսի, Լը Թեյ Բոկաժ և Վիեսուա համայնքների հետ միասին հանդիսանում է Վալդալիեռ համայնքի մաս։
Աշխարհագրություն
Գտնվում է Փարիզ քաղաքից 230 կմ արևմուտք, Կան քաղաքից` 40 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 66 աշխատունակ (15-64 տարեկան) բնակիչ, որոնցից ակտիվ էին 47-ը, իսկ ոչ ակտիվները` 19։ Ակտիվության ցուցանիշը կազմում է 71,2 %։ 47 աշխատունակ մարդկանցից աշխատել է 42 անձ (25 տղամարդ և 17 կին)։ Գործազուրկ են եղել 5 անձ (3 տղամարդ և 2 կին)։ 19 անաշխատունակներից 10-ը եղել են աշակերտներ կամ ուսանողներ, 4-ը` թոշակառուներ, իսկ 5-ը չեն աշխատել տարբեր պատճառներով ։
Վիկտոր Պետրով
Վիկտոր Սերգեևիչ Պետրով (Виктор Сергеевич Петров)), ռուս դոնյան բանաստեղծ, գրաքննադատ, Ռուսաստանի գրողների միության անդամ, «Դոն» ամսագրի գլխավոր խմբագիր։ Միխայիլ Շոլոխովի անվան համառուսական գրական մրցանակի դափնեկիր և «Երիտասարդություն» («Юность») ամսագրի մրցանակակիր։ Բազմաթիվ բանաստեղծական ժողովածուների հեղինակ է։ 2008 թվականին ստացել է Ֆրանց Կաֆկայի մեդալ։ «21-րդ դարի գրող» միջազգային մրցանակի դիպլոմնիկ և «Ոսկե դյուցազն» («Ցավագին շեմ» գիրք, 2016) սլավոնական գրականության միջազգային ֆորումի հաղթող։
Կենսագրություն
Վիկտոր Սերգեևիչ Պետրովը ռազմաճակատային զինվորի որդի է։ Ծնվել է Ավդեևկա քաղաքում, Դոնեցկի հարևանությամբ։ Մկրտվել է մոր հայրենիքի (Ռոստովի մարզ) գյուղական եկեղեցում։
Բանաստեղծի աշխատանքներում առկա են «զոնայի», կալանավայրի մոտիվներ։ Լինելով ռոստովյան բանաստեղծ` սովորաբար տպագրվում է Մոսկվայում։ Առաջին անգամ ճանաչվել է, երբ հաղթել է «Կոմսոմոլսկայա պրավդայի» բանաստեղծական մրցույթում։ Դրան հաջորդել են «Երիտասարդություն» ամսագրում տպագրված հրապարակումները, որոնք լույս են տեսել «Շեղբ» («Лезвие») ժողովածոում։ Այնուհետև Լոնդոնում լույս է տեսել Reserve of Level («Запас высоты») բանաստեղծությունների ժողովածուն։ «Աղի իջվածք» ժողովածուն նվիրված է բանաստեղծի սիրելի Դոնի Ռոստովին։ Հաջորդաբար լույս է տեսել Պետրովի «Твердь» («Երկնակամար») բանաստեղծական գիրքը։
Համոզմունքներ
Պետրովը քրիստոնյա է, հավատարիմ է հայրենասիրական համոզմունքներին՝ ռուս ժողովրդին համարելով աստվածապաշտ, իսկ ռուսներին ու բելառուսներին՝ մեկ ժողովուրդ։
Արտաքին հղումներ
Կատեգորիա:Ռուս բանաստեղծներ Կատեգորիա:Ռուս գրաքննադատներ Կատեգորիա:Ռուս լրագրողներ Կատեգորիա:Ռուսաստանի գրողների միության անդամներ Կատեգորիա:Ռուս խմբագիրներ
Չիկոշ-Գորոնդա
Չիկոշ-Գորոնդա (Чикош-Горонда, Csikósgorond), գյուղ Ուկրաինայի Անդրկարպատյան մարզի Բերեգովոյի շրջանում։
2001 թվականի տվյալներով Չիկոշ-Գորոնդա գյուղում բնակվում էր 80 մարդ։ Բնակավայրը զբաղեցնում է 2,8 կմ² տարածք։ Բնակչության խտությունը կազմում էր 28,57 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Բերեգովոյի շրջանի բնակավայրեր Կատեգորիա:Ուկրաինայի գյուղեր Կատեգորիա:1900 թվականին հիմնադրված բնակավայրեր
Մորֆա
Մորֆա, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Նովոնիկոլաևկա (գյուղ, Միյակինսկի շրջան)
Նովոնիկոլաևկա (Новониколаевка, Яңы Николаевка), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 19 մարդ։
Գյորդիկ Մեծ
Գյորդիկ Մեծ, լեռնագագաթ Փոքր Կովկաս լեռնահամակարգում, Վիրահայոց լեռներում, ՀԽՍՀ Նոյեմբերյան շրջանի Շավարշական գյուղից մոտ 4 կմ հարավ-արևմուտքում։ Բարձրությունը 1047 մետր ։
Աստերոիդների ցանկ (63801-63900)
Աստերոիդների ցանկ (63701-63800) * Աստերոիդների ցանկ * Աստերոիդների ցանկ (63901-64000)
Գիրլիպոլ
Գիրլիպոլ, լեռ Հայաստանի Շիրակի մարզում, Շիրակի դաշտի սահմաններում, Ախուրյան գետի ձախ կողմում ։
Գրիգորի Եգորով (լրագրող)
Եգորով Գրիգորի Անտոնովիչ (Григорий Антонович Егоров, ), լրագրող, մորդովական ազգային հրատարակչության կազմակերպիչներից։
Գրականություն
Կատեգորիա:Խորհրդային լրագրողներ Կատեգորիա:Խմբագիրներ Կատեգորիա:Առաջին համաշխարհային պատերազմի մասնակիցներ Կատեգորիա:Ռուսաստանի քաղաքացիական պատերազմի մասնակիցներ Կատեգորիա:Խորհրդային խմբագիրներ
Արտյոմ Կուլեշա
Արտյոմ Կուլեշա (Артём Кулеша,), ռուս ֆուտբոլիստ, խաղացել է պաշտպանի և կիսապաշտպանի դիրքերում։ 2010-2012 թվականներին անցկացրել է չորս խաղ Ռուսաստանի երիտասարդական հավաքականի կազմում։ 2019 թվականի մարտին եղել է Ուզբեկստանի «Բուխարա» ակումբի խաղացող։
Կարիերա
Արտյոմ Կուլեշան ավարտել է «Սմենա» մարզական դպրոցը։ 2007 թվականից սկսել է հանդես գալ «Զենիթի» երիտասարդական թիմում։ 2009 թվականին գործուղվել է «Արևմուտք» տարածաշրջանի երկրորդ դիվիզիոնի Սանկտ Պետերբուրգի «Սվեդե-Զենիթ» ակումբ։ 2009 թվականի ամռանը պայմանագիր է կնքել Կազանի «Ռուբինի» հետ, որի հետ նվաճել է 2010 թվականի ԱՊՀ երկրների Համագործակցության գավաթը։
2010 թվականին Ռուսաստանի պատանեկան հավաքականի կազմում (գլխավոր մարզիչ՝ Ա. Տալալաև) դարձել է Վալերի Լոբանովսկու գավաթի հաղթող որոշիչ գոլ խփելով Թուրքիայի դեմ կիսաեզրափակչի խաղում։
2011/2012 մրցաշրջանում վարձավճարով տեղափոխվել է «Ռոստով» ակումբ ։ Ռուսաստանի առաջնությունում նորամուտը կատարել է 4-րդ տուրի «Վոլգայի» դեմ խաղում, փոխարինման դուրս գալով Ալեքսանդր Գացկանի փոխարեն հանդիպման 87-րդ րոպեին։
Մոսկվայի «Սպարտակի» դեմ 16-րդ տուրի խաղում աչքի է ընկել ինքնագոլով, որը հետագայում որոշել է խաղի ելքը ։
2015/2016 մրցաշրջանում 2.5 տարվա պայմանագիր է կնքել «Սկոնտոյի» (Ռիգա, Լատվիա) հետ, ընդգրկվել է ՈՒԵՖԱ-ի Եվրոպայի լիգայի հայտացուցակում, սակայն համաձայնագիրը երկկողմանի համաձայնությամբ խզվել է մեկ ամիս անց։
2017 թվականին հանդես է եկել ֆիննական «Կուլտս» ֆուտբոլային ակումբում (Յոուտսենո)։
2018 թվականի մրցաշրջանի առաջին հատվածում հանդես է եկել մոնղոլական «Էրչիմ» ֆուտբոլային ակումբում, որի կազմում նվաճել է ոսկե մեդալներ։
2019 թվականի մարտին պայմանագիր է կնքել ուզբեկական «Բուխարա» ակումբի հետ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ֆուտբոլի կիսապաշտպաններ Կատեգորիա:Ռուբինի ֆուտբոլիստներ Կատեգորիա:Դինամո Սանկտ Պետերբուրգի ֆուտբոլիստներ
Մուդիրլիկ
Մուդիրլիկ, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Զինված ուժերում ծառայության համար մեդալ դափնետերևով (Նորվեգիա)
Զինված ուժերում ծառայության համար մեդալ դափնետերևով, Նորվեգիայի զինված ուժերի գերատեսչական պարգև։ Պետք չի այս մեդալը շփոթել Զինված ուժերում ծառայության համար մեդալ-ի հետ, քանզի վերջինս միանգամայն առանձին աստիճանակարգ ունեցող մեդալ է ։
Պատմություն
Զինված ուժերում ծառայության համար մեդալ դափնետերևով հաստատվել է 1982 թ.-ի մայիսի 1-ին և տրվում է այն քաղաքացիներին, ովքեր զգալի ներդրում են կատարել Նորվեգիայի պաշտպանության համար։ Մեդալը տրվում է Ներքին գործերի նախարարի կողմից ։
Նկարագրություն
Դիմային մասում պատկերված են 3 հատ թրեր ուղղված դեպին վեր։ Հակառակ կողմում գրված է «FORSVARET • FOR FORTJENESTER •» (Զինուժ • Հանուն ծառայության)։
Մեդալը շրջանաձև է և պատրաստված արծաթից։ Մեդալի ժապավենը կարմիր գույնի է կենտրոնում 4 մմ-անոց սպիտակ գծով։
Աղբյուրներ
զինված ուժերում ծառայության դափնե տերևով
Մուհամեդ Դիբ
Կենսագրություն
Դիբը ծնվել է Արևմտյան Ալժիրի Տլեմսեն քաղաքում՝ Մարոկկոյի սահմանի մոտ, միջին դասի աղքատացած ընտանիքում։ Հորը կորցնելուց հետո Դիբն սկսել է բանաստեղծություններ գրել 15 տարեկանում։ 18 տարեկանում նա սկսել է աշխատել որպես ուսուցիչ Մարոկկոյի մոտակա Ուջա քաղաքում։ 1920-1930-ականներին նա աշխատել է որպես ջուլհակ, ուսուցիչ, հաշվապահ, թարգմանիչ (ֆրանսիական և բրիտանական զորքերի համար), ինչպես նաև` լրագրող Alger Républicain-ում և կոմունիստական Liberté թերթում։ Այս ընթացքում նա նաև գրականություն է ուսումնասիրել Ալժիրի համալսարանում։ 1952 թվականին, Ալժիրի հեղափոխությունից երկու տարի առաջ, նա ամուսնացել է ֆրանսիացի կնոջ հետ, անդամագրվել է Ալժիրի կոմունիստական ​​կուսակցությանը և այցելել է Ֆրանսիա։ Նույն թվականին նա հրատարակել իր առաջին՝ La Grande Maison (Մեծ տուն) վեպը։
1959 թվականին Ֆրանսիայի իշխանությունները վտարել են նրան Ալժիրից` իր երկրի անկախությանը սատարելու, ինչպես նաև` իր վեպերի ունեցած հաջողության համար (որը նկարագրում էր ալժիրցիների դժվար կյանքը ֆրանսիացիների լծի տակ)։ Ալժիրցի շատ ազգայնականների օրինակով` Կահիրե տեղափոխվելու փոխարեն նրան օգնել են մնալ Ֆրանսիայում։ 1967 թվականից նա ապրում էր Փարիզի մերձակայքում գտնվող Լա-Սել-Սեն-Կլու քաղաքում։
1976-1977 թվականներին Դիբն աշխատել է որպես դասախոս Լոս Անջելեսի կալիֆոռնյան համալսարանում։ Նա Սորբոնի և Մոսկվայի պետական ​​համալսարանների պրոֆեսոր էր։ Հաջորդ տարիներին նա հաճախ էր այցելում Ֆինլանդիա, որտեղ գրել է իր հետագա մի քանի վեպերը։ Մահացել է Լա-Սել-Սեն-Կլու քաղաքում, 2003 թվականի մայիսի 2-ին։
Արտաքին հղումներ
Կատեգորիա:Ալժիրցի գրողներ Կատեգորիա:Ալժիրցի բանաստեղծներ Կատեգորիա:Բանաստեղծներ այբբենական կարգով
Ֆեոդոր Չեսնոկով
Ֆեոդոր Մարկելովիչ  Չեսնոկով (Чесновковонь Фёдор Маркелович, ), էրզյան խորհրդային գրող, նովելիստ, դրամատուրգ, գրականագետ։ Մորդովական գրականության հիմնադիրներից։
Կենսագրություն
Ավարտել է տեղական դպրոցը, այնուհետև 1912 թվականին Կուտինսկի երկամյա ուսումնարանը։ 16 տարեկանից դասավանդել է տարրական դպրոցում։ Մասնակցել է Առաջին համաշխարհային և քաղաքացիական պատերազմներին։ Կարմիր բանակի շարքերում մարտնչել է Արևելյան ռազմաճակատում։
Կյանքի մոսկովյան ժամանակահատվածում Չեսնոկովը հայտնի մորդովացի գիտնականներ Ա. Ռյաբովի, Տ. Դանիլովի համահեղինակությամբ ստեղծում են դասագրքեր մորդովական դպրոցի համար, զբաղվում է ստեղծագործական գործունեությամբ, ինչպես նաև ակտիվորեն համագործակցում է «Якстере теште» («Կարմիր աստղ») թերթի հետ, որի հետ էլ կապվում են իր առաջին գրական քայլերը։ 1933 թվականից եղել է Սարանսկի մորդովական մշակույթի ԳՀԻ գրականության բաժնի ավագ գիտաշխատող։
1934 թվականին եղել է Խորհրդային գրողների Առաջին Համամիութենական համագումարի պատվիրակ, որտեղ հանդես է եկել մորդովական գրականության մասին զեկուցումով։
1938 թվականին ռեպրեսիայի է ենթարկվում և նույն տարում էլ գնդակահարվում։ ԽՄԿԿ XX համագումարից հետո հետմահու ռեաբիլիտացիայի ենթարկվեց ։
Ստեղծագործություն
1922 թվականին Չեսնոկովը հրատարակում է իր առաջին պատմվածքը՝ «Сыре учитель» («Հին ուսուցիչ»), որտեղ պատմում է Խորհրդային իշխանության առաջին տարիներին գյուղական ուսուցիչների հոգեվիճակի մասին։ Շուտով հրատարակվում են նրա պատմվածքների և ակնարկների ժողովածուները՝  «Велесь явовсь» («Գյուղը  պառակտվեց», 1926), «Лия киява» («Այլ ճանապարհով», 1927), «Васень толт» («Առաջին կրակները», 1932), «Ընտիր պատմվածքներ» (1959), «Նոր ժամանակների զբոսանքը» (1974) և այլն, որոնցում վառ ձևով դրսևորվում է գրողի ռեալիստական տաղանդը։ Պատմվածքների, ակնարկների, ճամփորդական նոթերի, պիեսների, գրականագիտական աշխատանքների հեղինակ է։
Չեսնոկովի ստեղծագործությունների հերոսները համարվում են աշխատավոր ժողովրդի ներկայացուցիչները, իսկ գերիշխող թեմաները` հեղափոխությունը, Քաղաքացիական պատերազմը, կոլեկտիվացումը, դասակարգային պայքարը նէպի տարիներին, Խորհրդային իշխանության հաստատումը, կրոնական մնացուկների դեմ պայքարը և մշակութային հեղափոխությունը ։
Պատումների ճշմարտացիությունը ձեռք է բերվում օգտագործվող վավերագրական նյութերի և այն իրադարձությունների հիման վրա, որոնց ականատեսը եղել է ինքը՝ հեղինակը։ Գլխավոր ուշադրությունը նա կենտրոնացնում է իր հերոսների աշխարհայացքի ձևավորման խնդիրներին։ Մորդովական գրականության մեջ դրամատուրգիայի ժանրի ծագումը և ձևավորումը կապվում է Չեսնոկովի անվան հետ։ 1924 թվականին Ե. Оկինի և Տ. Վասիլևի համահեղինակությամբ Մոսկվայի Կենտրոնական հրատարակչությունում լույս է տեսնում «Эрзянь пьесат» («Էրզյան պիեսներ») ժողովածուն, որում ընդգրկված էին «Кавто киява» («Երկու ճանապարհ», թարգմանվել է ռուսերեն), «А мон кедензэ палынь» («Իսկ ես նրա ձեռքերն էի համբուրում»), «Роки туво» («Խռնչան խոզը»), «Велув» («Համատեղ»), «Барщинань шкасто» («Կոռի տարիները»), «Калдоргауть ташто кайтнэ» («Խախտված հին կենցաղը», թարգմանվել է ռուսերեն) պիեսները, որոնցում պատկերված է մինչհեղափոխական մորդովական գյուղի կենցաղը։
Գրողի դրամատիկական ժառանգությունը ընդգրկում է մի շարք հեղափոխական ագիտացիոն, պատմական, կենցաղային պիեսներ, երգիծական կատակերգություններ։
Նրա դրամատիկական ստեղծագործություններում մշակվում են տվյալ պատմական ժամանակաշրջանի հրատապ, սուր և արդիական խնդիրները և հակամարտությունները։ Չեսնոկովի դրամատիկական ստեղծագործություններին բնորոշ գծերն են, կարևոր սոցիալական խնդիրները, հակամարտությունների սրությունը և խորը փսիխոլոգիզմը։ Նա հայտնի է նաև որպես երեխաների համար ստեղծագործությունների հեղինակ։ Հեղինակի մանկական ստեղծագործություններին բնորոշ բարձր գեղարվեստական մակարդակը դրսևորվում է նրա «Тетяка левкс» («Ամբողջությամբ հայրիկին», 1929) և մյուս ժողովածուներում։
Չեսնոկովը բազմաթիվ գրականագիտական աշխատանքների հեղինակ է, զգալի ավանդ ունի նաև մորդովական գրական, գեղարվեստական ստեղծագործությունների քննադատության զարգացման գործում։ Ստեղծագործական համարձակությամբ, օբյեկտիվությամբ և նշանակալիությամբ աչքի են ընկնում նրա «Аволь ансяк кастано» («Ոչմիայն աճում ենք», 1931), «Мокшэрзянь драматургиядонть» («Մորդովական դրամատուրգիայի մասին», 1934), «Эрзянь фольклордонть» («Էրզյան բանահյուսության մասին», 1934) հոդվածները։
Չեսնոկովը եղել է 1933 թվականին Սարանսկում անցկացված մորդովական լեզվի ուղղագրության, շարահյուսության և տերմինաբանության հարցերով համաժողովի կազմակերպիչներից մեկը։
Չեսնոկովի ստեղծագործությունները ընդգրկվել են հանրապետության ազգային դպրոցների դասագրքերում և քրեստոմատիայի գրքերում։
Արտաքին հղումներ
Կատեգորիա:Էրզիացի գրողներ Կատեգորիա:Առաջին համաշխարհային պատերազմի մասնակիցներ Կատեգորիա:Ռուսաստանի քաղաքացիական պատերազմի մասնակիցներ Կատեգորիա:Խորհրդային դրամատուրգներ Կատեգորիա:ԽՍՀՄ գրողների միության անդամներ Կատեգորիա:Դասագրքերի հեղինակներ Կատեգորիա:Ռուս գրողներ Կատեգորիա:Խորհրդային գրողներ Կատեգորիա:Ռուս արձակագիրներ Կատեգորիա:Ռուս գրականագետներ Կատեգորիա:Ռուս գրաքննադատներ
Ֆոնտենե Օ Ռոզ
Ֆոնտենե Օ Ռոզ (Fontenay-aux-Roses), քաղաք և կոմունա Ֆրանսիայում: Գտնվում է Իլ դը Ֆրանս երկրամասում: Կոմունայի դեպարտամենտ՝ Օ-դը-Սեն: Կանտոնի կենտրոն՝ Ֆոնտենե Օ Ռոզ: Կոմունայի շրջան՝ Անտոնի:
Կոմունայի INSEE կոդ 92032.
Աշխարհագրություն
Ֆոնտենե Օ Ռոզը գտնվում է Փարիզի հարավ-արևմուտքից մոտավորապես 10 կմ և Նանտերից հարավ-արևմուտք 15 կմ (Շատիյոն սարահարթում) հեռավորության վրա : Ֆոնտենե Օ Ռոզը բաժանված է 5 շրջանների՝ Պերվանշ - Վալ-Կոնտան (հյուսիս-արևմուտքում), Պարկ - Սանտր- Վիլ (հյուսիսում), Սկարոն - Սարիեր (հյուսիս-արևելքում), Օրմեո - Ռենար (հարավ արևմուտքում), Բլաժի - Գար (հարավ արևելքում):
18-րդ դարում քաղաքը եղել է Լյուդովիկոս 14-րդ թագավորի պաշտոնական մատակարարը:
Բնակչություն
Կոմունայի բնակչությունը 2008 թվականի դրությամբ կազմում է 24. 131 մարդ:
Վարչություն
Մունիցիպալ խորհուրդը բաղկացած է քաղաքապետից, 10 քաղաքապետի տեղակալից, 5 մունիցիպալ պատգամավորից, 12 մունիցիպալ խորհրդատուից ու 7 մունիցիպալ ընդդիմության խորհրդատուից:
Արտաքին հղումներ
Կատեգորիա:Ֆրանսիայի քաղաքներ Կատեգորիա:Իդ դե Ֆրանսի բնակավայրեր
Նյուվ Յու (Պուչկոմայի վտակ)
Նյուվ Յու (Нювь-Ю), գետ Ռուսաստանում, հոսում է Արխանգելսկի մարզ ում։ Գետաբերանը տեղակայված է Պուչկոմա գետի աջ ափին՝ 65 կմ հեռավորության վրա։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Էշլի Մյուրեյ
Կարիերա
2016 թվականին the CW հեռուստաալիքի պատանեկան Ռիվերդեյլ հեռուստասերիալում ստացել է Ջոզի Մաքքոյի մշտական դերը, ով «մի շքեղ, սրամիտ և հավակնոտ աղջիկ էր, և «Ջոզին ու կատվիկները» երաժշտական խմբի գլխավոր երգչուհին» ։
2017 թվականին Մյուրեյը Netflix-ի «Դեյդրան և Լենին կողոպտում են գնացքը» ֆիլմում մարմնավորել է գլխավոր դերը։ Ֆիլմի պրեմիերան տեղի է ունեցել 2017 թվականի հունվարի 23-ին կայացած Sundance Film փառատոնի ժամանակ։ Ֆիլմը հեռարձակվել է Netflix հեռուստաալիքով՝ 2017 թվականի մարտի 17-ին։
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի երգչուհիներ Կատեգորիա:Ամերիկացի հեռուստատեսային դերասանուհիներ
Գավառագետի դաշտ
Գավառագետի դաշտ, դաշտ Հայաստանում, Սևանա լճի հարավարևմտյան կողմում, Գավառագետի հովտում, երկու ոչ բարձր հրաբխային սարավանդակների միջև։ Ծածկված է գետային (ալյուվիալ) և լճային նստվածքներով, ունի հարթ մակերևույթ և արգավանդ հողեր ։
(7780) Մարեն
(7780) Մարեն (Maren), աստերոիդ աստերոիդների հիմնական գոտում։ Հայտնաբերվել է 1993 թվականի հուլիսի 15-ին Էլեանոր Հելինի և Ջեք Չայլդի կողմից Պալոմարում ։
Միջին հեռավորությունը Արեգակից կազմում է 2,534199 ա. մ., առավելագույնը մոտենում է 2,1939 ա. մ. հեռավորության վրա և հեռանում 2,8744 ա. մ. ։ Արեգակի շուրջ մեկ ամբողջական պտույտ է կատարում 1473,53 երկրային օրվա ընթացքում, իր ուղեծրով շարժվելով միջինում 0,244311 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,1° անկյուն։
Իլզե Լիեպա
Իզլե Լիեպա (И́лзе Ма́рисовна Лие́па, ), բալետի խորհրդային և ռուս պարուհի, թատրոնի և կինոյի դերասանուհի, Ռուսաստանի ժողովրդական արտիստ (2002) ։ 2007 թվականից Կարելիայի ժողովրդական արտիստ է, 2003 թվականին արժանացել է ՌԴ պետական մրցանակի, նույն թվականին դարձել է նաև «Ոսկե դիմակ» թատերական մրցանակի դափնեկիր։
Կենսագրություն
Իզլե Լիեպան ծնվել է 1963 թվականի նոյեմբերի 22-ին, ԽՍՀՄ ժողովրդական արտիստ Մարիս Լիեպայի և Մոսկվայի Ա. Պուշկինի անվան դրամատիկական թատրոնի դերասանուհի Մարգարիտա Ժիգունովայի ընտանիքում ։ Եղբայրը Անդրիս Լիեպան է, միակողմանի քույրը` Մարիա Լիեպան։
1981 թվականին ավարտել է Մոսկվայի խորեոգրաֆիայի ակադեմիական ուսումնարանը, իսկ 1991 թվականին ավարտել է Ռուսաստանի թատերական արվեստի համալսարանի մանկավարժության բաժինը։
Մեծ թատրոնում իր արտիստական կարիերայի սկզբում Իլզե Լիեպան բնորոշ դերեր է կատարել «Կարմեն», «Կյանքը հանուն ցարի», «Իգոր իշխանը», «Խովանշչինա», «Տրավիատա» օպերաներում։
1990-ական թվականներին որպես դրամատիկական դերասանուհի իր դեբյուտն է նշել Սանկտ Պետերբուրգի անտրեպրիզում, այնուհետև 2000 թվականի ապրիլին մոսկովյան «Մոդեռն» թատրոնում կայացել է «Կայսրուհու երազը» ներկայացումը, որտեղ Իլզեն կատարել է Եկատերինա IIի դերը ։
2011 թվականին եղել է «Եվրատեսիլ երիտասարդ պարողների համար 2011»-ի ժյուրիի կազմում։
2011 թվականից վարում է հեղինակային «Балет FM» հաղորդում «Орфей» ռադիոկայանով ։
Ունի պիլատեսի սեփական ստուդիա, որտեղ անձամբ պարապունքներ է անցկացնում ։ Պիլատեսի պարբերական պարապունքները բալետի մեթոդիկայի հետ համադրությամբ հիմք են դարձել «Լիեպայի մեթոդը» գրքի, որտեղ նա նկարագրում է վարժությունների համալիր բալետի պարուհիների համար` մշտապես ճիշտ կազմվածք պահպանելու համար։
2014 թվականի հունվարին թողարկվել է նրա «Թատերական հեքիաթներ» հեքիաթների գիրքը երեխաների համար, որոնք Իլզե Լիեպան գրել է հղի ժամանակ ։
2018 թվականին եղել է Մոսկվայի քաղաքապետի թեկնածու Սերգեյ Սոբյանինի վստահված անձը ։
Անձնական կյանք
Առաջին ամուսինը ջութակահար Սերգեյ Ստադլերն է։
Երկրորդ ամուսինը եղել է բիզնեսմեն Վլադիսլավ Պաուլյուսը։ 2010 թվականի մարտի 15-ին Լիեպան այս ամուսնությունից դուստր է ունեցել` մայրանալով 46 տարեկան հասակում ։ 2013 թվականին զույգը բաժանվել է։
Մեծ թատրոնի խաղացանկ
Վարում է ակտիվ համերգային և հյուրախաղային գործունեություն։ 2003 թվականին Իլզե Լիեպայի ստեղծագործական երեկոներն անց են կազվել Մեծ թատրոնի Նոր բեմում, որոնց մասնակցում էին թատրոնի բալետային թատերախմբի արտիստները։
Պարուհու խաղացանկում հայտնի են ինչպես մինիատյուրները, այնպես էլ հատուկ նրա համար բեմադրված համարներ և դերեր։
Արտաքին հղումներ
Կատեգորիա:Ռուսաստանի թատերական արվեստի ինստիտուտի շրջանավարտներ Կատեգորիա:Ռուսաստանի Դաշնության ժողովրդական արտիստներ Կատեգորիա:Խորհրդային դերասանուհիներ Կատեգորիա:«Ճայ» մրցանակի դափնեկիրներ
Վազող սևամորթ
«Վազող սևամորթ» (Running while Black), ռասայական կողմնակալ կարծրատիպ սևամորթների նկատմամբ, որը տարածված է հիմնականում ԱՄՆ-ում (բայց մի շարք դեպքերում նաև Կանադայում), երբ նկատում են փողոցով վազող սևամորթի ։
ԱՄՆ-ում մանրաքայլ վազքը ժողովրդականություն է ձեռք բերել Երկրորդ համաշխարհային պատերազմից հետո, ընդ որում՝ ամերիկյան ԶԼՄ-ներում այն զանգվածաբար պատկերվել է որպես սպիտակամորթներին բնորոշ զբաղմունք։ Միևնույն ժամանակ, սևամորթ վազորդներին հասարակությունը վերաբերվել է կասկածանքով (ինչպես այն անձանց, որոնց կասկածում էին հանցագործության կատարման վայրից փախուստի մեջ) ։ Կասկածներից պաշտպանվելու համար սևամորթ վազորդները ստիպված են եղել այնպիսի միջոցներ ձեռնարկել, ինչպիսիք են վառ հագուստ կրելը (որպեսզի սպառնալիքներ չստեղծեն), հիմնականում օրվա լուսավոր ժամերին կամ խմբերով վազելը, ինչպես նաև կանխամտածված փոքր արագությամբ վազելը, որպեսզի տպավորություն չստեղծեն, թե նրանք «փախչում են ինչ-որ մեկից» ։
2021 թվականին Լինդսի Հորնբաքլը պարզել է, որ միջադեպերը հատկապես հաճախակի են եղել այն դեպքերում, երբ սևամորթներին նկատել են վազելիս սպիտակամորթների թաղամասերում, հատկապես ավելի բարձր սոցիալ-տնտեսական կարգավիճակ ունեցող սպիտակամորթների թաղամասերում ։
Սոնյա Սանչեսի՝ 1968 թվականի «Բրոնքսը հաջորդն է» պիեսում կա մի տեսարան, որտեղ սպիտակամորթ ոստիկանը ձերբակալում է սևամորթին՝ նրան վազելիս տեսնելու պատրվակով։ ԱՄՆ Գերագույն դատարանի 2001 թվականի Իլինոյսն ընդդեմ Ուորդլոուի գործը, որտեղ պաշտպանվել է ոստիկանության կողմից մարդու խուզարկության օրինականությունը այն հիմքով, որ նա իբր փախել է ոստիկանությունից, քաղաքացիական իրավունքների համար պայքարողների կողմից նկարագրվել է որպես «սևամորթի փախուստի» նոր քրեական գործի ստեղծում ։
Նման միջադեպերի այլ օրինակներից են 2015 թվականին Բալթիմորում Ֆրեդի Գրեյի մահը , 2015 թվականին Ջիմի Տորոնկի ձերբակալությունը Լոնդոնում , 2019 թվականին տեղի ունեցած միջադեպը Վանկուվերում (Կանադա) , ինչպես նաև 2020 թվականին Ահմաուդ Արբերիի սպանությունը Ջորջիայում (ԱՄՆ)        ։
Գրականություն
Կատեգորիա:Կարծրատիպեր
Սուրբ Ամենափրկիչ եկեղեցի (Գագրա)
Գագրայի Սուրբ Ամենափրկիչ եկեղեցի հաճախ կոչվում է նաև Սուրբ Փրկիչ եկեղեցի, Հայ Առաքելական Եկեղեցու տաճար Աբխազիայի Գագրա քաղաքում ։
Եկեղեցու Օծումը
2013 թ. նոյեմբերի 5-ին, ձեռամբ Հարավային Ռուսաստանի Հայոց թեմի առաջնորդ գերաշնորհ Տ. Մովսես եպիսկոպոս Մովսեսյանի օծվեց Գագրայի (Աբխազիայի Հանրապետություն) Ամենափրկիչ եկեղեցին։ Օծման արարողությանը մասնակցեցին նաև Հարավային Ռուսաստանի թեմի 14 քահանա հայրեր, մասնավորապես արժանապատիվ Տ. Մակար ավագ քահանա Տերտերյանը, Տ. Հարություն ավագ քահանա Բայադյանը, Տ. Գրիգորիս քհն. Պողոսյանը, Տ. Խաչատուր քհն. Եղիազարովը, Տ. Դանիել քհն. Կուկույանը, Տ. Գևորգ քհն. Միրզոյանը և ուրիշներ։ Ներկա էր նաև Սբ. Գայանե վանքի միանձնուհի քույր Եղիսաբեթը։ Սուրբ պատարագին մասնակցեցին պետական բարձրաստիճան այրեր՝ Աբխազիայի Պառլամենտի նախագահ պրն. Վալերի Բգամբայի գլխավորությամբ։ Ներկա էին նաև Հայաստանի ԱԺ պատգամավոր Արագած Ախույանը, Աբխազիայի ազգությամբ հայ պատգամավորներ, ներկայացուցիչ Սփյուռքի նախարարությունից։ Իրենց մասնակցությունը բերեցին նաև Թեմական Խորհրդի անդամներ՝ Ազատ Ասատուրովը, Նիկոլայ և Իլյա Քոչյանները, Գեորգի Պողոսովը։ Օծման սրբազան արարողությանը ներկա էին 4-5 հազար հավատացյալ հայորդիներ, ոչ միայն Աբխազիայից, այլ նաև Ռուսաստանի տարբեր քաղաքներից (Մոսկվա, Կրասնոդար, Սոչի, Դոնի Ռոստով և այլն), ինչպես նաև Հայաստանից և Արցախից։ Եկեղեցին կառուցվել է ժողովրդական հանգանակության շնորհիվ։ Եկեղեցու խաչը 2,1 մետր բարձրությամբ տեղադրվել է 2011 թվականին, և դեկտեմբերի 12-ին՝ օծվել ձեռամբ թեմակալ բարեխնամ առաջնորդ Մովսես եպիսկոպոս Մովսեսյանի Հավարտ սուրբ պատարագի, Մովսես Սրբազանն օրհնելով բազմահազար հավատացյալներին, մասնավորապես անդրադարձավ նրանցից երկուսին՝ տիար Գալուստ Տրապիզոնյանին (որն ի դեպ, Աբխազիայի ազգային հերոս է) և տիար Արկադի Սարգսյանին՝ նշելով նրանց անմնացորդ նվիրումը եկեղեցու կառուցման սրբազան գործին։ Սրբազան հայրը բարձր գնահատեց նաև Աբխազիայի հոգևոր հովիվ արժանապատիվ Տ. Սեդրակ քահանա Ազնավուրյանի ազնիվ ծառայությունը։ Առանձնապես կարևորվեց և գնահատվեց թեմական բարերարներ՝ Անդրեյ Ամոսովի և Կարեն Գրիգորյանի, ներդրումը եկեղեցու կառուցման սրբազան գործին։ Օծման և Սուրբ պատարգից հետո սկսվեց ազգային երգ ու պարը, բաժանվեց ավանդական մատաղը, և այդ պատմական և հիշարժան օրվա տոնակատարությունը շարունակվեց մինչ ուշ երեկոյան։ Այսօր Աբխազիայում ապրում է 50.000 հայ, գործում է 32 հայկական դպրոց։ Աբխազիայի հայերի մեծ մասը համշենցի է, գաղթել են Սև ծովի հարավարևելյան ափերից՝ Տրապիզոնի, Օրդուի և Սամսոնի շրջաններից։ Հայերի հոսքը դեպի Աբխազիա աճել է հատկապես 1895-96 թթ.., 1915-ի հայկական կոտորածների ժամանակ։ Հայերը Աբխազիայում սփռված են տարբեր գյուղերում՝ Լաբրայ, Ախալշենի, Աթարայ, Պսիրցխայ, Մծարայ և այլն։ Մի մասն էլ ապրում է քաղաքներում՝ Սուխումում, Օչամչիրայում, Գուդաութայում, Գագրայում։
Ծանոթագրություններ
Կատեգորիա:Գագրայի հայկական եկեղեցիներ ա Կատեգորիա:2013 հիմնադրումներ Աբխազիայում
Գառնիկ ախպեր (բալլադ)
Գառնիկ ախպեր, բալլադ, որի հեղինակն է հայ գրող Հովհաննես Թումանյանը։
Պատմություն
Բալլադի գրվելու տարեթիվն անհայտ է, ինքնագիրը ևս չի պահպանվել։
Բալլադի սյուժեն վերցված է Տ. Նավասարդյանի գրքից, որը նշել է բանաստեղծը երկի առաջին հրատարակության մեջ ։